Saat kärsiä murheet....
Saat kärsiä murheet vuosien
 Sun riemusi rahtuloista;
 Min kerkeä hetki toi ilmoillen,
 Sitä vuosien itku ei poista.
 Tuo huolta, tuskaa helmassaan punaruusut.

 Nyt onnenpyörä on vauhdissaan,
 Ken malttavi, päätä huimaa;
 Vaan vuottaa murhe, kun seisahdutaan
 On kuormana tuskaa tuimaa.
 Tuo huolta, tuskaa helmassaan punaruusut.

 Kuin puoliks uinaten riemuitaan,
 Vaan murhett’ ei uni paina,
 Sua valvoen vaanivi katseellaan,
 Tuo ahnas kuin pyörre on aina.
 Tuo huolta, tuskaa helmassaan punaruusut.

 Ei päiväsi mailleen käy hymyten,
 Vaan lohtua kyynelkin tarjoo:
 Hymy kiiltoa lienee vaan nykyisen,
 Mut itku mennehen varjo.
 Tuo huolta, tuskaa helmassaan punaruusut.

Jens Peter Jacobsen
Reinhold Roine
Runot